Arkitekturleksikon (1999)

Arkitekturleksikon av Arne Gunnarsjaa ble utgitt i 1999 og er et norsk leksikon om arkitektur. 

Verket omfatter både byggeteknikk, arkitektur- og stilhistorie, arkitekter, plan- og bygningsjus m.m. Verket dekker norske og utenlandske forhold og er beregnet både på profesjonelle og allmennheten. Et utvalg arkitekter og arkitektfirmaer er med, bl.a. vinnere av viktige norske arkitekturpriser.

Et utvalg norske arkitekter er omtalt i Norsk kunstnerleksikon, ellers finnes det få eller ingen andre framstillinger av norsk arkitektur i leksikonform. 

Boken er det første arkitekturleksikonet som er utgitt i Skandinavia og består av 7 000 artikler. Verket er illustrert med mer enn 650 strekillustrasjoner, svært mange utført av forfatteren.

Leksikonet ble utgitt av Abstrakt forlag i 1999. Det fikk gode kritikker i fagtidsskriftet Byggekunst og flere aviser, blant andre Dagens Næringsliv, Bergens Tidende og Aftenposten da det kom ut.

En revidert utgave ble utgitt i 2007.

Referanser

Utgaver
(1999) Arkitekturleksikon, Abstrakt forlag, ISBN 82-7935-007-1 (e-bok fra bokhylla.no)
(2007) Arkitekturleksikon, revidert utgave, Abstrakt forlag, ISBN 978-82-7935-241-9

Eksterne lenker

 Om Arkitekturleksikon , fra nettsidene til Abstrakt forlag

 

Norske oppslagsverk
Arkitektur i Norge
 Leksikon
Bøker fra 1999